Brady Manek

Breidis Risas Menekas (Brady Reece Manek, g. 1998 m. rugsėjo 4 d.) – Jungtinių Amerikos Valstijų krepšininkas, rungtyniaujantis sunkiojo krašto puolėjo pozicijoje.

 Karjera universitete 
Baigė Haros vidurinę mokyklą (Oklahoma), 2017–2021 m. atstovavo Oklahomos universiteto „Sooners“, 2021–2022 m. – Šiaurės Karolinos universiteto „Tar Heels“ komandoms.

 Profesionali karjera 
2022 m. NBA naujokų biržoje nepašauktas, B. Menekas profesionalo karjerą pradėjo Australijoje, Perto „Wildcats“ klube. Australijoje žaidėjas per rungtynes vidutiniškai rinkdavo po 13,1 taško, sugriebdavo po 5,3 atšokusio kamuolio ir atlikdavo po 1,7 rezultatyvaus perdavimo.

2023 m. vasarį persikėlė į Turkijos krešinio lygos klubą Bursos „Tofaş“ (vidutiniškai pelnydavo po 15,4 taško, atkovodavo po 5,9 atšokusio kamuolio bei atlikdavo po 1,6 rezultatyvaus perdavimo per rungtynes).

2023 m. liepos 21 d. sudarė „1+1“ sutartį su Kauno „Žalgiriu“.Paskutinis naujokas: „Žalgiris“ užtvirtino susitarimą su aukštaūgiu, basketnews.lt

2024 m. kovo 15 d. dvejiems metams (1+1) pratęsė kontraktą su Kauno klubu.Oficialu: Manekas pratęsė sutartį su „Žalgiriu“, basketnews.lt

2024–2025 m. sezone krepšininkas žaidė nedaug, sezono gale paskolintas Mersino „MSK“ klubui Turkijoje.„Žalgiris“ skolina Maneką Turkijos komandai, basketnews.lt Toliau karjerą pratęsė Ponsės „Leones“ klube Puerto Rike.Manekas rado kitą klubą, basketnews.lt

2025 m. liepos 11 d. „Žalgiris“ paskelbė apie atsisveikinimą su Brady Maneku.

 Žaidėjo profilis 
B. Menekas pasižymi labai geru tritaškių pataikymu („Tar Heels“ – 40,3 %, „Wildcats“ – 40,6 %, „Tofaş“ – 35 %).BRADY MANEK TOTALS, proballers.com Žaidėjo ištiestų rankų ilgis (angl. wingspan) – 217 centimetrų.

 Pasiekimai 
 2024, 2025 m. Karaliaus Mindaugo taurės laimėtojas

 Šaltiniai 

Kategorija:JAV krepšininkai
Kategorija:Užsienio krepšininkai Lietuvos komandose